Komisijos sprendimas
1997 m. liepos 28 d.
iš dalies keičiantis Sprendimą 93/70/EEB dėl "Animo" pranešimo kodifikavimo
(tekstas svarbus EEE)
(97/628/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [1], su paskutiniais pakeitimais, padarytais Direktyva 92/118/EEB [2], ypač į jos 20 straipsnio 3 dalį,
kadangi būtina užtikrinti, kad būtų gerai suprastas "Animo" pranešimas, Komisija, Sprendimu 93/70/EEB [3] su paskutiniais pakeitimais, padarytais Sprendimu 94/295/EB [4], nustatė kodus tam tikrų rūšių gyvūnams ir produktams;
kadangi atsižvelgiant į įgyjamą patirtį, svarbūs pakeitimai buvo padaryti duomenų byloje, susijusioje su gyvūnų produktų kodais patobulinus jos naudojimą;
kadangi Sprendimo 93/70/EEB priedas turi būti iš dalies pakeistas pritaikant duomenų bylą naujoje programinėje įrangoje;
kadangi šiame sprendime numatytas tikrų rūšių gyvūnų ir produktų kodavimas nereiškia, kad pranešimas turi būti siunčiamas kompiuterizuotu tinklu "Animo";
kadangi gyvūnų ir produktų kodifikavimas bus peržiūrimas, kai bus priimti sprendimai reikalingi SHIFT projektui įdiegti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/70/EEB priedas yra pakeičiamas šio sprendimo priedu.
2 straipsnis
Šis sprendimas yra skirtas visoms valstybėms narėms.
Priimta Briuselyje, 1997 m. liepos 28 d.